Държавен вестник, бр. 109, 2008 г., стр. 27

Б Р О Й  109
Д Ъ Р Ж А В Е Н   В Е С Т Н И К
С Т Р .  27
(2) Председателят на специализираната пос-
тоянна комисия на Народното събрание изпра-
ща в Държавна агенция “Национална сигурност”
документите на кандидатите за членове на
Националното бюро за извършване на проуч-
ване за надеждност. Държавна агенция “Наци-
онална сигурност” извършва специално проуч-
ване по смисъла на Закона за защита на класи-
фицираната информация в едномесечен срок.
(3) Предложенията се разглеждат от специ-
ализираната постоянна комисия на Народното
събрание в 7-дневен срок от получаването на
информацията по ал. 2.
(4) Комисията по ал. 2 изслушва кандидати-
те и в 7-дневен срок внася доклад, обобщаващ
резултатите от проведеното проучване.
(5) Кандидатите, които не отговарят на изис-
кванията по закона, се оттеглят по искане на
комисията по ал. 2. Нови предложения се правят
в 7-дневен срок от внасянето на доклада по ал. 4.
(6) Народното събрание избира поименно
членовете на Националното бюро. Народното
събрание избира от състава на бюрото предсе-
дател и заместник-председател.
Чл. 34д. (1) Председателят на Национално-
то бюро го представлява, ръководи и организи-
ра дейността му.
(2) При отсъствие председателят на Нацио-
налното бюро се замества от заместник-пред-
седателя.
Чл. 34е. (1) Председателят на Националното
бюро получава основно месечно възнагражде-
ние в размер 90 на сто от основното възнаграж-
дение на председателя на Народното събрание.
(2) Заместник-председателят на Национал-
ното бюро получава основно месечно възнаг-
раждение в размер 90 на сто, а членовете—в
размер 85 на сто от възнаграждението на пред-
седателя на Националното бюро.
(3) Основното месечно възнаграждение се
преизчислява всяко тримесечие, като се взема
предвид средномесечната работна заплата за
последния месец от предходното тримесечие.
Чл. 34ж. За осъществяване на дейността си
Националното бюро има право:
1. да изисква в рамките на своята компетент-
ност информация от органите и структурите по
чл. 13, 15 и 20;
2. да проверява редовността на водене на
регистрите при органите и структурите по чл. 13,
15 и 20 за тяхната дейност по закона заедно със
съхраняваните искания, разрешения и разпо-
реждания по използването и прилагането на спе-
циални разузнавателни средства, както и за съх-
раняването и унищожаването на придобитата
чрез тях информация;
3. на достъп до помещенията, в които се
съхраняват документите във връзка с използ-
ването и прилагането на специални разузнава-
телни средства, и до помещенията, в които се
съхранява и унищожава придобитата чрез тях
информация;
4. да дава задължителни указания, свързани
с подобряване режима на използване и прила-
гане на специални разузнавателни средства,
както и за съхраняване и унищожаване на при-
добитата чрез тях информация;
5. да сезира органите на прокуратурата и ръ-
ководителите на органите и структурите по чл. 13,
15 и 20 при наличие на данни за неправомерно
използване и прилагане на специални разузнава-
телни средства, съответно съхраняване или уни-
щожаване на придобитата чрез тях информация.
Чл. 34з. (1) Националното бюро служебно
писмено уведомява гражданите, че спрямо тях
са били прилагани неправомерно специални
разузнавателни средства.
(2) Гражданите не се уведомяват, когато
това ще създаде риск за постигане на целта по
чл. 3 или 4.”
§ 19. В чл. 35, ал. 1 думите “по чл. 13, ал. 2 и
чл. 34, ал. 2” се заменят с “по този закон”.
§ 20. Член 36 се отменя.
§ 21. В чл. 37 ал. 1 се изменя така:
“(1) Актовете за установяване на нарушени-
ята по този закон се съставят от лица, писмено
оправомощени от министъра на вътрешните
работи, съответно от председателя на Държав-
на агенция “Национална сигурност”, а наказа-
телните постановления се издават от министъ-
ра на вътрешните работи или писмено оправо-
мощен от него заместник-министър, съответно
от председателя на Държавна агенция “Нацио-
нална сигурност” или писмено оправомощен от
него заместник-председател.”
Допълнителна разпоредба
§ 22. Навсякъде в закона думите “упълномо-
щеният” и “упълномощения” се заменят съот-
ветно с “оправомощеният” и “оправомощения”.
Преходни и заключителни разпоредби
§ 23. В Закона за защита на класифицирана-
та информация (обн., ДВ, бр. 45 от 2002 г.; попр.,
бр. 5 от 2003 г.; изм., бр. 31 от 2003 г., бр. 52, 55
и 89 от 2004 г., бр. 17 и 82 от 2006 г., бр. 46, 57, 95
и 109 от 2007 г. и бр. 36, 66 и 69 от 2008 г.) в чл. 33
се създава ал. 6:
“(6) Класифицираната информация, придо-
бита при използване на специални разузнава-
телни средства, се унищожава при условията и
по реда на Закона за специалните разузнава-
телни средства.”
§ 24. В тримесечен срок от влизането в сила
на този закон Министерският съвет осигуря-
ва на Националното бюро и администрацията
му необходимите работни помещения и тех-
нически средства за осъществяване на дей-
ността им.
Законът е приет от 40-то Народно събрание
на 15 декември 2008 г. и е подпечатан с офици-
алния печат на Народното събрание.
Председател на Народното събрание:
Георги Пирински
7544